CELEX: 32006D0076
Language: hu
Date: 2006-01-30 00:00:00
Title: 2006/76/EK: A Tanács határozata ( 2006. január 30. ) az euro pénzhamisítás elleni védelmét szolgáló csere-, segítségnyújtási és képzési program (a  Periklész program ) létrehozásáról szóló, 2001/923/EK határozat módosításáról és meghosszabbításáról szóló 2006/75/EK határozat hatályának a nem részt vevő tagállamokra való kiterjesztéséről

8.2.2006   
            
            
               HU
            
            
               Az Európai Unió Hivatalos Lapja
            
            
               L 36/42
            
         
      A TANÁCS HATÁROZATA
   
   (2006. január 30.)
   az euro pénzhamisítás elleni védelmét szolgáló csere-, segítségnyújtási és képzési program (a „Periklész program”) létrehozásáról szóló, 2001/923/EK határozat módosításáról és meghosszabbításáról szóló 2006/75/EK határozat hatályának a nem részt vevő tagállamokra való kiterjesztéséről
   (2006/76/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 308. cikkére,
   tekintettel a Bizottság javaslatára,
   tekintettel az Európai Parlament véleményére (1),
   mivel:
   
               (1)
            
            
               A 2006/75/EK határozat (2) elfogadásakor a Tanács jelezte, hogy azt az euro bevezetéséről szóló, 1998. május 3-i 974/98/EK tanácsi rendelet (3) 1. cikkének első francia bekezdésében meghatározott részt vevő tagállamokban kell alkalmazni.
            
         
               (2)
            
            
               Mindazonáltal a Periklész program szerint végrehajtott információcserének, munkavállalói csereprogramoknak, valamint támogatási és képzési intézkedéseknek a Közösségen belül egységesnek kell lenniük és ezért meg kell tenni a szükséges lépéseket az euro azonos szintű védelmének azon tagállamokban történő biztosítása érdekében, amelyekben nem az euro a hivatalos pénznem,
            
         A KÖVETKEZŐKÉPPEN HATÁROZOTT:
   1. cikk
   A 2006/75/EK határozat alkalmazását a 974/98/EK rendelet 1. cikkének első francia bekezdésében meghatározott részt vevő tagállamoktól eltérő tagállamokra is ki kell terjeszteni.
   2. cikk
   Ez a határozat az Európai Unió Hivatalos Lapjában történő kihirdetésének napján lép hatályba.
   
      Kelt Brüsszelben, 2006. január 30-án.
      
         
            a Tanács részéről
         
         
            az elnökasszony
         
         U. PLASSNIK
         
      
   
   
      (1)  2005. október 13-i vélemény (a Hivatalos Lapban még nem tették közzé).
   
      (2)  Lásd e Hivatalos Lap 40 oldalát.
   
      (3)  HL L 139., 1998.5.11., 1. o. A legutóbb a 2169/2005/EK rendelettel (HL L 346., 2005.12.29., 1. o.) módosított rendelet.